CELEX: 62018TN0041
Language: ro
Date: 2018-01-24 00:00:00
Title: Cauza T-41/18: Acțiune introdusă la 24 ianuarie 2018 – Autoridad Portuaria de Vigo /Comisia

23.4.2018   
            
            
               RO
            
            
               Jurnalul Oficial al Uniunii Europene
            
            
               C 142/52
            
         Acțiune introdusă la 24 ianuarie 2018 – Autoridad Portuaria de Vigo /Comisia
   (Cauza T-41/18)
   (2018/C 142/69)
   Limba de procedură: spaniola
   
      Părțile
   
   
      Reclamantă: Autoridad Portuaria de Vigo (Vigo, Spania) (reprezentant: J. Costas Alonso, avocat)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               să asigure că Comisia, în calitate de gardian al tratatelor, își îndeplinește obligația de a garanta aplicarea uniformă a dispozițiilor dreptului Uniunii de către toate statele membre, acționând astfel încât să asigure aplicarea uniformă în toate statele membre a legislației Uniunii privind importurile de produse de origine animală provenind din țări terțe, prin unificarea normelor care reglementează aceste controale.
            
         
               —
            
            
               în special, obligarea Direcției Generale „Sănătate și Siguranța Alimentară” a Comisiei să efectueze o analiză comparativă a aplicării cadrului juridic al Uniunii care reglementează importurile de produse de origine animală provenind din țări terțe în porturile Vigo și Leixões (Portugalia).
            
         
      Motivele și principalele argumente
   
   În susținerea acțiunii, reclamanta arată că aplicarea divergentă a legislației Uniunii Europene privind importul de produse piscicole congelate și refrigerate provenite din țări care nu aparțin Uniunii încalcă normele de concurență și condițiile de concurență echitabile, ceea ce antrenează, în cele din urmă, o denaturare a pieței interne.
   În această privință, reclamanta susține, de asemenea, că porturile îndeplinesc o funcție esențială în traficul de mărfuri și, în special, în ceea ce privește importurile de produse piscicole, din care 76 % tranzitează porturile.